התמוטטות גשר המטרו במקסיקו סיטי

התמוטטות גשר המטרו במקסיקו סיטי התרחשה ב-3 במאי 2021, בשעה 22:25 בקו 12 של הרכבת התחתית של מקסיקו סיטי, כאשר הגשר והרכבת שחלפה מעליו קרסו מעל מכוניות בכביש בסמוך לתחנת הרכבת אוליבוס .

קו 12 של הרכבת התחתית במקסיקו סיטי, בירת מקסיקו נפתח ב-2012, והוא למעשה הקו החדש ביותר במערכת הקווים של הרכבת. עם זאת, כבר מאז שהקו נחנך התרחשו בו מספר בעיות טכניות ומבניות, שאף הביאו לסגירה חלקית של הקו ב-2014 וב-2015 בקטעים הגבוהים יותר בקו הרכבת. גם רעידת האדמה בפואבלה ב-2017 גרמה נזק ארוך טווח למערכת הרכבת. אך גם לאחר שנזקים תוקנו, העידו תושבים מקומיים כי הבעיות עדיין עלו מדי פעם במהלך השנים.

== רקע ==

הרכבת התחתית של מקסיסקו היא מערכת הסעת המונים המשרתת את מטרופולין העיר מקסיקו סיטי, בירת מקסיקו. היא הרכבת התחתית השנייה בגודלה בצפון אמריקה, קטנה רק מהרכבת התחתית של ניו יורק<ref name="railtechno"></ref>. בשנת 2012 השתמשו בשירותיה 1.609 מיליארד נוסעים, ובכך הייתה לרכבת התחתית השמינית בעולם מבחינת מספר הנוסעים שבה.

מאז החלה לפעול ב-1969 התרחב מערך הקווים של הרכבת התחתית בהדרגה, והוא כולל כיום 12 קווים באורך כולל של 226.49 קילומטרים, המשרתים 195 תחנות. מקצת התחנות מצויות מחוץ לתחומי המחוז הפדרלי של הבירה, בשטחה של מדינת מקסיקו.

=== קו 12 ===
קו 12, שמכונה גם "הקו הזהוב" בעקבות צבעו במפת המערכת עובר מדרום-מרכז מקסיקו סיטי עד לרובע הדרומי מזרחי אלהואק. הקו משרת כ-350,000 נוסעים מדי יום<ref name="agren_04052021"></ref>. עבודות ההקמה של הקו החלו בספטמבר 2008 אך בעקבות עיכובים ואי עמידה בלו"ז של עבודות הבנייה<ref></ref>, הקו נפתח רק באוקטובר 2012 ונחנך על ידי נשיא מקסיקו, פליפה קלדרון וראש עיריית מקסיקו סיטלי, מרסלו אבררד.

כמו קווי המטרו האחרים, גם קו 12 עובר מתחת לאדמה בחלקים המרכזיים יותר של העיר ומגיע עד האזורים המרוחקים של העיר<ref name="castillo_08052021"></ref>. רק זמן קצר לאחר תחילת הפעלתו המסחרית החלו במערכת הקו לצוץ בעיות טכניות בקטעים המוגבהים של מסלול הקו, דבר שמחייב את הרכבות לנסוע במהירות נמוכה של עד 5 קמ"ש בעקבות חשש משימוט<ref name="lopez_05042021"></ref><ref name="stevenson_05052021"></ref>. קטע מהרכבת, שבו היה גם תחנת אוליבוס (בה אירע האסון ב-2021) נסגר למשך קרוב לשנה וחצי לתיקון תקלות טכניות ומבניות בקו<ref></ref>.

הקמת ועדת מיוחדת הוקמה על מנת לחקור את הנסיבות והאחראים על הטעויות שגרמו להשבתת קו 12<ref></ref>. קבוצת הייעוץ העצמאית SYSTRA התבקשה להגיש דו"ח בו יפרטו את ממצאהם. לאחר שבדקו מעל 2,900 מסמכים הגיעה הקבוצה למסקנה כי היו שגיאות ב"תכנון, ההקמה והתפעול" של הקו<ref></ref>. ב-2015 מבקר המדינה המקסיקני קבע אף הוא כי היו אי סדרים במהלך בניית הקו ואף טען כי הייתה חוסר תאימות בין גלגלי הרכבת לבין המסילה, דבר שגרם לחוסר היציבות של הרכבת<ref></ref>.

ב-2017 התרחשה רעידת אדמה בפואבלה, רעידה זו פגעה בפסי המסילה ושש תחנות, בהם התחנה בה עתיד להתרחש האסון נסגרו זמנית. חלקם, ביניהם אותה תחנה נפתחו מחדש שלושה ימים לאחר מכן ואחרים נפתחו רק כעבור חודש של עבודות תיקונים<ref></ref>. גם לאחר מכן, הודיעו תושבים מקומיים כי יש סדקים גלויים במבנים לאורך הקו שעלולים לגרום לקריסה עתידית<ref></ref><ref name=":0"></ref>. גם בעיות אלו, תוקנו על ידי רשויות התחבורה בעיר.

== האסון ==
זירת האסון, יום לאחר האירוע
ב-3 במאי 2021, בשעה 22:25 שעון מקסיקו עברה רכבת בגשר המסילה בין תחנת אוליבוס ותחנת טזונקו בערך 220 מטרים לפני שהרכבת הגיע לתחנת אוליבוס. גשר המסילה התמוטט וגרם לשני קרונות הרכבת האחרונים ליפול<ref></ref><ref name="mcdonnell_09052021"></ref>. הקרונות נפלו על מכונית שעברה מתחת לאותו קטע, נהג המכונית נהרג ואשתו נפצעה<ref></ref>. הגשר היה מעל מפריד נתיבים דבר שמנע פגיעה של נהגים רבים שנסעו במקום<ref name="apec"></ref>.

עשרים ושישה בני אדם נהרגו וכ-79 פצועים הובהלו לבית החולים, מתוכם שבעה במצב קשה<ref name="diaz_04052021"></ref>. ב-6 במאי נספרו עד חמישה נעדרים. זה היה האירוע הקטלני ביותר בו היה מעורב המטרו מאז 1975, אז נהרגו כ-31 בני אדם בהתנגשות בין שני קרונות רכבת<ref></ref>.

== קישורים חיצוניים ==

* 
* 
* 

== הערות שוליים ==

קטגוריה:מקסיקו סיטי: היסטוריה
קטגוריה:אסונות ב-2021
קטגוריה:אסונות במקסיקו
קטגוריה:אסונות קריסת גשר